CELEX: C2007/095/39
Language: da
Date: 2007-04-28 00:00:00
Title: Sag C-88/07: Sag anlagt den 15. februar 2007 — Kommissionen for De Europæiske Fællesskaber mod Kongeriget Spanien

28.4.2007   
            
            
               DA
            
            
               Den Europæiske Unions Tidende
            
            
               C 95/22
            
         Sag anlagt den 15. februar 2007 — Kommissionen for De Europæiske Fællesskaber mod Kongeriget Spanien
   (Sag C-88/07)
   (2007/C 95/39)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og A. Alcover San Pedro, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 28 EF og 30 EF samt artikel 1 og 4 i beslutning nr. 3052/95/EF (1)
               
               
                           —
                        
                        
                           ved fra markedet at fjerne en stor mængde produkter, der er udviklet på grundlag af plantearter og lovligt fremstillet og/eller markedsført i en anden medlemsstat, under henvisning til en administrativ praksis, hvorefter ethvert produkt, der indeholder plantearter, som ikke er nævnt i bilaget til ministeriel bekendtgørelse af 3. oktober 1973, fjernes fra markedet, fordi et sådant produkt anses for et lægemiddel, der markedsføres uden den obligatoriske godkendelse, og
                        
                     
                           —
                        
                        
                           ved ikke at have underrettet Kommissionen om denne foranstaltning.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen finder, at Kongeriget Spanien har tilsidesat sine forpligtelser i henhold til artikel 28 EF og 30 EF samt artikel 1 og 4 i beslutning nr. 3052/95/EF, idet det fra markedet har fjernet produkter, der er udviklet på grundlag af plantearter og lovligt fremstillet og/eller markedsført i en anden medlemsstat, under henvisning til en administrativ praksis, som kvalificerer alle produkter, som indeholder plantearter, der ikke er nævnt i bilaget til ministeriel bekendtgørelse af 3. oktober 1973, som lægemidler (der som sådan er undergivet et godkendelseskrav), og idet det ikke har underrettet Kommissionen om de foranstaltninger, det har vedtaget for at fjerne disse produkter fra markedet, inden for en frist på 45 dage regnet fra foranstaltningernes vedtagelse.
   
      (1)  Europa-Parlamentet og Rådets beslutning nr. 3052/95/EF af 13.12.1995 om indførelse af en ordning for gensidig information om nationale foranstaltninger, der fraviger princippet om frie varebevægelser inden for Fællesskabet (EFT L 321, p. 1).